SYNEX กำไรสุทธิโตเกิน 20%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

นายสุพันธุ์ มงคลสุธี ประธานกรรมการและประธานเจ้าหน้าที่บริหาร บริษัท ซินเน็ค (ประเทศไทย) หรือ SYNEX เปิดเผยว่า ปี 2554 คาดว่าจะมีกำไรสุทธิเติบโตมากกว่า 20% ขยายตัวสูงกว่าการเติบโตของรายได้ที่ 20% หรือประมาณ 2 หมื่นล้านบาท เพราะบริษัทได้เริ่มรุกตลาดสินค้าสมาร์ตโฟน และมีอัตรากำไรขั้นต้น (มาร์จิน) ที่ดีกว่าสินค้าไอทีทั่วไปที่อยู่ในระดับ 5% และหวังว่าจะเพิ่มสัดส่วนรายได้จากสมาร์ตโฟนได้ถึง 810% จากปีก่อนที่มีเพียงไม่ถึง 1% และคาดว่าจะลดต้นทุนค่าใช้จ่ายลงอีก 0.3% ของยอดขาย
ส่วนปี 2553 บริษัทมีกำไรสุทธิที่โตมากกว่ารายได้ที่เพิ่มขึ้น 1617% หรือประมาณ 1.5 หมื่นล้านบาท 
ล่าสุด วันที่ 19 ม.ค.ที่ผ่านมา บริษัทได้เป็นตัวแทนจำหน่ายสมาร์ตโฟนให้กับบริษัท เอชทีซี (ไทยแลนด์) หรือ HTC ซึ่งเป็นแบรนด์ที่ 2 ต่อจาก ACER ที่เริ่มจำหน่ายเมื่อปลายปีที่ผ่านมา และคาดว่าภายในไตรมาส 2 บริษัทจะจำหน่ายสมาร์ตโฟนให้กับลูกค้าอีก 2 แบรนด์ คาดว่าตลาดสินค้าสมาร์ตโฟนปีนี้จะเติบโตอีก 30% จากปีก่อน 
นายสุพันธุ์ กล่าวว่า ปีนี้บริษัทจะใช้เงินลงทุนทั้งหมด 3050 บาท และยังคงเน้นการลงทุนระบบโครงสร้างพื้นฐานให้มีประสิทธิภาพมากขึ้น เช่นคลังสินค้า โลจิสติกส์ และการปรับปรุงพัฒนาระบบภายในบริษัท (MIS) รวมทั้งจะปรับปรุงจุดขายที่มีกว่า 24 สาขา